Kolina

Kolina je rijeka u istočnoj Bosni i Hercegovini, lijeva pritoka Drine.http://www.bistrobih.ba/nova/?page_id=7884Spahić M. et al. (2000): Bosna i Hercegovina (1:250.000). Izdavačko preduzeće „Sejtarija“, Sarajevo.Mučibabić B., Ur. (1998): Geografski atlas Bosne i Hercegovine. Geodetski zavod BiH, Sarajevo, . 
Ime
Na nekim geografskim kartama, njen kraći dio donjeg toka prije ušća je označen kao Kolunska rijeka. Međutim, izvan svake razumne sumnje je tvrdnja da je izvorni naziv ove rijeke Kolina, po čemu je naselje uz njena "usta" (ušće) dobilo ime Ustikolina, kao što je  i ono na "ustima" Prače postalo Ustiprača.

Geografija 
Kolina izvire na jugoistočnim padinama Jahorine, iznad prijevoja Jabuka i istoimenog sela (Jabuka) na nadmorskoj visini od oko 1.000 m. U gornjem toku prati lokalnu komunikaciju koja izlazi na magistralnu cestu M-20 (u Ustikolini), a zatim, prema jugu, čini veliku krivinu, u obliku slova U. Ušće Koline je u Ustikolini, kod mosta za naselja u Cvilinskom polju (Cvilin, Jošanica i druga), a na oko 375 m n/v.  Dužina joj je blizu 25 km, sa površinom  sliva od skoro 154 km². Uz nekoliko (na raspoloživim mapama) bezimenih potoka i potočića, veće pritoke Koline su Ljaljićki i Vrbički potok (lijeve), te Mazlinska i Mala rijeka.

Kolina je bujičava rijeka, koja povremeno nanosi velike štete lokalnom stanovništvu. Tako se  2010. izlila iz korita i, od ostatka općine, odsjekla  sela Slađanovići, Putojevići, Mirjanovići, Đurđevići i Selišta.http://www.glassrpske.com/drustvo/panorama/Deset-focanskih-sela-odsjeceno-od-svijeta/lat/34095.html

Po osnovu Zakona o koncesijama Bosansko-podrinjskog kantona, predviđena je gradnja hidrocentrala na ovoj rijeci.

 Reference 

 Vanjski linkovi 
 http://foca-ustikolina.ba/files/LBAP%20-%20Foca-Ustikolina%20-%20PRIJEDLOG%20.pdf
 https://web.archive.org/web/20160304220448/http://www.energetika.ba/hidroenergija/5488-studija-o-ekonomskoj-opravdanosti-gradnje-mhe-kolina.html

Kategorija:Rijeke u Bosni i Hercegovini
Kategorija:Foča (Federacija Bosne i Hercegovine)